Otvoreni poziv za institucije i konsultante koji se bave podrškom preduzetništvu
GreenSET Service Innovation Lab
Naučite metodologiju. Primijenite je u radu sa preduzećima. Integrišite je u svoju poslovnu podršku.
Sprovođenje programa: decembar 2026. – mart 2027.
Prijave: 1. – 16. oktobar 2026.
	PRIJAVI SE


Kako pomoći malom preduzeću da razvije održiviju uslugu koja istovremeno ima smisla za njegove klijente i za njegovo poslovanje?
U okviru projekta GreenSET pokrećemo Service Innovation Lab, praktičan program namijenjen  institucijama i konsultantima koji pružaju podršku preduzetnicima i koji            žele unaprijediti način na koji rade sa malim i srednjim preduzećima. 

Ovo nije klasična edukacija. Odabrani učesnici učiće radeći na stvarnom poslovnom slučaju, uz podršku stručnjaka iz BSC-a Bar.
U radu će koristiti MED Sustainable Service Innovation Methodology (MEDSSIM), metodologiju razvijenu u okviru projekta GreenSET posebno za podršku malim i srednjim preduzećima u turizmu. Interes za ovakav pristup potvrđen je i u prvom krugu GreenSET programa, kroz učešće turističkih preduzeća zainteresovanih za primjenu MEDSSIM metodologije.
Šta je MEDSSIM?
MEDSSIM (MED Sustainable Service Innovation Methodology, - Metodologija održive inovacije usluga) praktična je metodologija namijenjena razvoju održivijih i cirkularnih usluga primjenjivih u turizmu. MEDSSIM metodologija povezuje ono što je često teško posmatrati zajedno: potrebe korisnika, resurse i sposobnosti preduzeća, održivost i cirkularnost, kao i poslovnu održivost nove usluge.
Kako izgleda GreenSET Service Innovation Lab?
U Crnoj Gori će biti odabrana tri učesnika koji će proći program i primijeniti MEDSSIM metodologiju u radu sa jednim malim ili srednjim preduzećem iz sektora turizma.
Nakon upoznavanja sa metodologijom, svaki učesnik dobiće priliku da je primijeni na konkretnom poslovnom slučaju, uz stručnu i mentorsku podršku BSC-a Bar tokom procesa.
Preduzeća će biti odabrana zasebnim otvorenim pozivom, a BSC Bar će ih povezati sa odabranim učesnicima, vodeći računa o njihovim profilima, iskustvu i mogućnostima saradnje.
Učešće u programu je besplatno.
GreenSET Service Innovation Lab sprovodi se kao pilot-aktivnost projekta GreenSET. Program će se istovremeno sprovoditi i u drugim zemljama uključenim u projekat GreenSET, a u okviru ovog ciklusa biće uključeno  najmanje 27 institucija i stručnjaka iz devet zemalja koji pružaju podršku preduzetnicima. 
Šta ćete naučiti i primijeniti?
MEDSSIM metodologija strukturisana je kao proces u pet faza koje vode od razumijevanja postojećeg poslovanja do razvoja i sprovođenja nove ili unaprijeđene usluge.
Kroz Service Innovation Lab naučićete kako:
analizirati postojeće resurse i sposobnosti preduzeća, kao i njegov poslovni ekosistem
razumjeti potrebe korisnika i prepoznati prilike za razvoj novih usluga
generisati ideje te razviti i testirati koncept usluge
povezati održivost i cirkularnost s ekonomskom održivošću i poslovnim modelom
definisati korake za sprovođenje i kontinuirano unapređenje usluge.
Cilj je da nakon završetka programa MEDSSIM ne poznajete samo kao metodologiju, već da imate iskustvo njene primjene u radu sa preduzećem i možete je uključiti u sopstvene usluge poslovne podrške.
Šta dobijate učešćem u programu?
Service Innovation Lab osmišljen je tako da znanje stečeno tokom programa možete nastaviti koristiti i nakon njegovog završetka.
Učešćem dobijate:
praktično znanje MEDSSIM metodologije i iskustvo njene primjene od početne analize do pripreme sprovođenja nove ili unaprijeđene usluge
rad na stvarnom poslovnom slučaju, umjesto učenja samo na hipotetičkim primjerima
MEDSSIM alate i materijale koje možete koristiti kao podršku u budućem radu sa preduzećima
stručnu i mentorsku podršku BSC-a Bar tokom primjene metodologije
iskustvo strukturisanog rada na povezivanju inovacija, održivosti i poslovne održivosti
mogućnost da MEDSSIM nakon programa uključite u sopstvene usluge podrške preduzetnicima
mogućnost sertifikovanja za MEDSSIM stručnjaka nakon uspješno završenog Service Innovation Lab programa, u skladu sa uslovima programa sertifikacije.
Učešće u MEDSSIM programu predstavlja indirektnu državnu pomoć u obliku savjetodavnih, edukativnih i stručnih usluga, dodijeljenu u skladu s članom 20a GBER-a. Detalji su navedeni u Uslovima učešća (Terms of Reference).
Šta se očekuje od učesnika?
Odabrani učesnici aktivno će učestvovati u cijelom programu, od edukacije do praktičnog rada sa preduzetnicima.
Od učesnika se očekuje:
učešće u edukacijama, radionicama i mentorskim sesijama
imenovanje najmanje jedne osobe koja će učestvovati u programu i radu s dodijeljenim MSP-om
aktivno učešće u primjeni MEDSSIM metodologije sa dodijeljenim MSP-om
pružanje informacija potrebnih za sprovođenje analize i pilot-aktivnosti
podrška malim i srednjim preduzetnicima tokom razvoja, testiranja i pripreme za sprovođenje odabranog koncepta usluge
saglasnost za objavu učešća i rezultata pilot-aktivnosti u projektnim materijalima, na primjer kroz studije slučaja, portfolije i kataloge dobre prakse
dostupnost za moguće učešće u komunikacionim i promotivnim aktivnostima projekta.
Program traje približno tri mjeseca i podrazumijeva ukupan angažman od oko 10 radnih dana. Aktivnosti će se sprovoditi u periodu od decembra 2026. do marta 2027., uz fleksibilan raspored prilagođen raspoloživosti i obavezama odabranih učesnika.
Ko se može prijaviti?
Program je namijenjen organizacijama i stručnjacima registrovanim u Crnoj Gori koji pružaju usluge podrške preduzetnicima.
Za potrebe ovog poziva, izraz ,, institucije koje pružaju podršku preduzetnicima’’ koristi se u širem smislu i nije uslovljen upisom u odgovarajući registar preduzetničke infrastrukture.
Prijaviti se mogu, na primjer:
privredna komora
preduzetnički inkubatori i inovacioni centri
razvojne agencije
poslovni klasteri
konsultantske firme
druge organizacije koje pružaju poslovnu i razvojnu podršku preduzetnicima
samostalni konsultanti registrovani za obavljanje privredne djelatnosti, na primjer kao preduzetnici, kroz samostalnu djelatnost  ili drugi odgovarajući pravni oblik. 
Veličina organizacije nije ograničavajući faktor. Važni su kapacitet za aktivno učešće u programu i interes za buduću primjenu metodologije u radu sa preduzećima.
Kako se prijaviti?
Prijavu popunite putem  LINKA
Rok za prijavu: petak, 16. oktobar 2026.
Budući da je broj mjesta ograničen, pristigle prijave biće ocijenjene prema sljedećim kriterijumima:
1. Motivacija i plan buduće primjene
Interes za učenje i primjenu MEDSSIM metodologije, kao i plan korišćenja stečenih znanja nakon završetka pilota.
2. Kapacitet i resursi za učešće
Dostupnost najmanje jedne osobe koja će aktivno učestvovati u programu tokom cijelog programa.
3. Iskustvo i multiplikacioni potencijal
Iskustvo u radu sa preduzećima i mogućnost dalje primjene i širenja metodologije među sopstvenim klijentima i u poslovnom ekosistemu.
4. Teritorijalna pokrivenost i sektorski fokus
Područje djelovanja, profil korisnika i doprinos raznolikosti odabranih institucija.
Za dodatne informacije obratite nam se na s.jovanovic@bscbar.org
Tok programa i ključni datumi
Prijava
1. – 16. oktobar 2026.
Popunjavanje i slanje onlajn prijave.
Selekcija
16. – 30. oktobar 2026.
Evaluacija pristiglih prijava prema objavljenim kriterijumima.
Potvrda odabira
sredina novembra 2026.
Odabrane institucije biće pozvane na potpisivanje Pisma namjere (Letter of Commitment), kojim potvrđuju prihvatanje uslova učešća.
Odabir malih i srednjih preduzetnika
Poziv za MSP-ove sprovodi se u novembru.
Edukacija i rad s preduzetnicima
decembar 2026. – mart 2027.
Edukacija o MEDSSIM metodologiji i njena praktična primjena sa dodijeljenim MSP-om, uz podršku BSC-a Bar
Uslovi učešća (Terms of Reference – ToR)
Ovlašćeno lice odabrane institucije za podršku preduzetnicima saglasno je da će:
1. Učestvovati u sljedećim aktivnostima:
program edukacije (trening) o MEDSSIM metodologiji inovacija usluga za institucije koje pružaju podršku preduzetnicima  (otprilike 2 radna dana), u organizaciji BSC-a Bar 
zajednička primjena MEDSSIM metodologije kroz radionice sa odabranim MSP-om (otprilike 2 radna dana za instituciju koja pruža podršku preduzetnicima i za odabrani MSP), uz podršku i praćenje BSC-a Bar  
zajednička podrška odabranom MSP-u u sprovođenju MEDSSIM pilot-aktivnosti (otprilike 6 radnih dana za instituciju koja pruža podršku preduzetnicima i za MSP), uz podršku i praćenje BSC-a Bar 
Učešće u edukaciji obavezno je za uspješan završetak pilota. Učešće traje približno 3 mjeseca i iznosi ukupno oko 10 radnih dana. Vremenski plan biće organizovan u skladu sa raspoloživošću učesnika, uz obezbjeđivanje fleksibilnosti kako bi se obezbijedio uspješan završetak pilota. Ako bude potrebna dodatna podrška za sprovođenje i integraciju novih usluga, dodatni sastanci sa stručnjacima (otprilike 2 dana) mogu se organizovati uz obostrani dogovor.
2. Obezbijediti učešće najmanje jedne osobe (preporučuju se dvije) na relevantnim radnim pozicijama.
3. Primjenjivati MEDSSIM metodologiju s jednim MSP-om tokom cijelog pilota, uz podršku stručnjaka projekta GreenSET.
4. Dozvoliti korišćenje naziva i logotipa institucije u svrhu diseminacije rezultata projekta (GreenSET – Interreg MED program).
5. Pristati na učešće u intervjuima, video-materijalima ili saopštenjima za javnost povezanim sa rezultatima projekta.
6. Bez odlaganja obavijestiti projektnog partnera o svim poteškoćama koje mogu uticati na učešće.
7. Pristati da se učešće i rezultati javno objavljuju u projektnim materijalima, uključujući studije slučaja, rezultate i kataloge dobre prakse.
8. Sve informacije o MSP-u koje nijesu javne, dobijene tokom pilota – uključujući poslovne, finansijske, tehničke i operativne informacije – čuvati kao povjerljive i koristiti ih isključivo u svrhu pilot-aktivnosti. Ova obaveza važi tokom pilota i nastavlja se nakon njegovog završetka, uključujući i slučaj povlačenja.
9. Svaka odabrana institucija primiće indirektnu državnu pomoć (State aid) u vrijednosti od 4.500,00 EUR, koja odgovara savjetodavnim, edukativnim i stručnim uslugama pruženim u okviru projekta. Ne isplaćuje se novčana naknada; pomoć se dodjeljuje isključivo u obliku usluga koje se pružaju bez ikakvih troškova za korisnika. Pomoć se dodjeljuje u skladu s Uredbom Komisije (EU) br. 651/2014 (GBER), član 20a, i ne uračunava se u de minimis gornju granicu institucije. Institucije moraju prijaviti iznos od 4.500,00 EUR samo prilikom prijave za druge mjere pomoći u okviru člana 20a GBER-a ili za slične savjetodavne usluge. Maksimalni iznos pomoći po preduzetniku po projektu u okviru člana 20a GBER-a iznosi 22.000,00 EUR. Evidencija će se čuvati 10 godina, u skladu sa zahtjevima GBER-a.
10. Ako budu odabrane, potpisati Pismo namjere (Letter of Commitment) kojim potvrđuju saglasnost sa svim navedenim tačkama.
